title: Aalaf kiizey (Harpia harpyja)
text: Kiizey sotir lumapaf fliwol dis va prantaf oral isu zolonafa kotca. Inaf bruxeem tir adalaf is pibapaf tazukas va brixapa moe taka sotcewesa kotviele zveri zo lular. Inafa uka gitir lukoptafa, dem batakaf segap keve ast is dalkava. Bruxa besasa va abduak ke inieem dere tid batakafa dem lodorikafa kretsa. Kiizey va moukol dum jidol is stukol gimalestur ise va begama voklibon ice aalap vamoe sid vas icle 50 m-.